Babelscape/SREDFM huggingface dataset:
Γουτεμβέργιος

Ο Ιωάννης Γουτεμβέργιος ("Johannes Gutenberg", 1400 - 3 Φεβρουαρίου 1468) ήταν Γερμανός σιδηρουργός, χρυσοχόος, τυπογράφος και εκδότης, ο οποίος εισήγαγε πρώτος την τυπογραφία στην Ευρώπη. 

Παρόλο που δεν εφηύρε ο ίδιος τη μηχανική εκτύπωση με κινητά στοιχεία, ήταν ο πρώτος που την αξιοποίησε για να θεμελιώσει τελικά τη μέθοδο της μαζικής εκτύπωσης βιβλίων. Η τυπογραφική μέθοδος του Γουτεμβέργιου θεωρείται ευρέως ως η πιο σημαντική εφεύρεση της δεύτερης χιλιετίας και το γεγονός που εγκαινίασε τη νεότερη Εποχή της ανθρώπινης ιστορίας. Διαδραμάτισε σημαντικό ρόλο στην ανάπτυξη της Αναγέννησης, τη Μεταρρύθμιση, τον Διαφωτισμό και την επιστημονική επανάσταση και έθεσε τη βάση για τη σύγχρονη -βασισμένη στη γνώση- οικονομία και τη διάδοση της μάθησης στις μάζες.
Σάνι Μπετσίροβιτς

Ο Σάνι Μπετσίροβιτς ("Sani Bečirovič", 19 Μαΐου 1981) είναι Σλοβένος πρώην διεθνής καλαθοσφαιριστής. Γεννήθηκε στο Μαριμπόρ της Σλοβενίας στις 19 Μαΐου 1981, έχει ύψος 1,95 και αγωνιζόταν στη θέση σούτιγκ γκαρντ. Το 2015 αποχώρησε από την ενεργό δράση και ανέλαβε χρέη βοηθού προπονητή στον Παναθηναϊκό δίπλα στον Αλεξάντερ Τζόρτζεβιτς. Από το 2019 αποτελεί τον αθλητικό διευθυντή στην Τσεντεβίτα Ολίμπια.
The Beatles

Οι The Beatles ήταν αγγλικό ροκ συγκρότημα (αναφέρονταν και ως «Σκαθάρια» στα ελληνικά), αποτελούμενο από τον τραγουδιστή και κιθαρίστα Τζον Λένον, τον τραγουδιστή και μπασίστα Πωλ ΜακΚάρτνεϋ, τον κιθαρίστα Τζωρτζ Χάρισον και τον ντράμερ Ρίνγκο Σταρ. Το συγκρότημα έκανε έντονη την παρουσία του κατά τη διάρκεια της δεκαετίας του 1960 και γνώρισε τόσο μεγάλη επιτυχία σε ολόκληρο τον κόσμο, ώστε να παραμένει ένα από τα πιο δημοφιλή και επαναστατικά συγκροτήματα στην ιστορία της μουσικής.

Σύμφωνα με τα στοιχεία του αμερικανικού συνδέσμου δισκογραφικών εταιρειών (RIAA), οι Μπητλς αποτελούν το μουσικό συγκρότημα με τις μεγαλύτερες πωλήσεις στις Ηνωμένες Πολιτείες, με 178 εκατομμύρια επιβεβαιωμένες πωλήσεις, ενώ παγκοσμίως εκτιμώνται σε πάνω από 600 εκατομμύρια αντίτυπα. Επίσης τα τραγούδια τους κατέκτησαν περισσότερες φορές την 1η θέση στα βρετανικά τσαρτ και σημείωσαν περισσότερες πωλήσεις από οποιοδήποτε άλλο συγκρότημα. Άλλα σημαντικά βραβεία που έχουν λάβει ως συγκρότημα είναι, 10 βραβεία Γκράμυ, 1 βραβείο Όσκαρ για καλύτερη μουσική επένδυση, καθώς και έχουν συμπεριληφθεί ως συγκρότημα στην κατάταξη του περιοδικού "Time" για τα 100 άτομα του 20ου αιώνα με την μεγαλύτερη επίδραση. Ως ομάδα εντάχθηκαν το 1988 στο Rock and Roll Hall of Fame, ενώ εισήχθη και ο κάθε ένας ατομικά από το 1994 έως το 2015 .
Origin

Το Origin είναι το πρώτο άλμπουμ πλήρης διάρκειας του ροκ συγκροτήματος Evanescence από τη Bigwig Entreprises. Αν και πολλοί θεωρούν πως πρόκειται στην ουσία για το πρώτο άλμπουμ του συγκροτήματος, η Amy Lee έχει δηλώσει πως πρόκειται για demo CD. Μετά την κυκλοφορία του, το 2000, διατέθηκε προς πώληση μονάχα για το κοινό της ιδιαίτερης πατρίδας του συγκροτήματος στο Little Rock, Αρκάνσας. Τυπώθηκαν μονάχα 2500 αντίτυπα, αλλά μετά την επιτυχία του γκρουπ, άρχισαν να πωλούνται πειρατικές εκδόσεις του Origin. 

Για το πρώτο επίσημο άλμπουμ τους "Fallen", οι Evanescence ηχογράφησαν ξανά τρία κομμάτια από το Origin. Τη στιγμή που τα "Whisper" and "My Immortal" έμειναν πρακτικά ίδια, το τραγούδι "Imaginary" άλλαξε πολύ δομικά και ακουστικά. Επιπροσθέτως, το συγκρότημα έπαιζε σε συναυλίες το "Even in Death".
Ραμούνας Σισκάουσκας

Ο Ραμούνας Σισκάουσκας, λιθουανικά: "Ramūnas Šiškauskas", (Καϊσιαντόρυς, 10 Σεπτεμβρίου 1978) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 198 εκατοστά αγωνιζόταν στις θέσεις Σούτινγκ γκαρντ και Σμολ φόργουορντ. Θεωρείται ένας από τους σημαντικότερους Λιθουανούς αθλητές όλων των εποχών, με πολλούς τίτλους και ατομικές διακρίσεις. Αποτελεί μέλος της καλύτερης ομάδας παικτών για την πρώτη δεκαετία στην ιστορία της Ευρωλίγκα (2000-2010) καθώς και Θρύλο της διοργάνωσης από το 2014. Για την αποτελεσματικότητά του στο γήπεδο είναι γνωστός στην πατρίδα του με το προσωνύμιο «Σκότι Πίπεν της Βαλτικής».
Πρευγένης

Ο Πρευγένης στην ελληνική μυθολογία ήταν Λακεδαιμόνιος οικιστής και μυθικός βασιλιάς στην Αχαΐα.

Ήταν Λακεδαιμόνιος βασιλικής καταγωγής και διωγμένος από την πατρίδα του από τους Δωριείς τον 11ο αιώνα, ήρθε μαζί με το στρατό του στην Αχαΐα αναζητώντας μέρος για να εγκατασταθεί. Μαζί του ήταν και άλλοι Αχαιοί βασιλικής καταγωγής από το Άργος, όπου και αυτοί είχαν διωχθεί από τους Δωριείς. 

Εκεί, αφού πολιόρκησαν τους Ίωνες κατοίκους της περιοχής που είχαν κλειστεί στην Ελίκη, την κατέλαβαν και μοίρασαν την Αχαΐα σε έξι βασίλεια: ο Πρευγένης πήρε τη δυτική και μεγαλύτερη πλευρά και έγινε ο πρώτος βασιλιάς της περιοχής. Τον διαδέχτηκε ο γιος του Πατρέας, οικιστής της Πάτρας. Θεωρείται ιδρυτής της γιορτής της Λιμνάτιδος Αρτέμιδας και μαζί με τον Πατρέα τους απέδιδαν θεϊκές τιμές. Ενώ κατά μερικούς θεωρούνται και οι δύο οικιστές της Πάτρας.

Σύμφωνα με την γενεαλογία του Πατρέα που παραθέτει ο Παυσανίας ήταν γιος του Αγήνορος, που ήταν γιος του Αρέως, που ήταν γιος του Άμπυκα, που ήταν γιος του Πελία, που ήταν γιος του Αιγινήτη, που ήταν γιος του Δηρείτη, που ήταν γιος του Αρπάλου, που ήταν γιος του Αμύκλα, που ήταν γιος του Λακεδαίμονα. Αναφέρεται άλλος ένας γιο του ο Αθερίων.
Ζωγράφειο Λύκειο

alt=Ζωγραφειον Λυκειο Προσοψη κτηριου|thumb|Ζωγραφειον Λυκειο Προσοψη κτηριου
alt=Ζωγραφειον Λυκειο η Σφιγγα σημα του Ζωγραφειου Λυκειου|thumb|Ζωγραφειον Λυκειο η Σφιγγα σημα του Ζωγραφειου Λυκειου
alt=O Υμνος του Ζωγραφειου Λυκειου.jpg|thumb|O Υμνος του Ζωγραφειου Λυκειου.jpg
μικρογραφία|Η Σφίγγα σύμβολο στην είσοδο στο Ζωγράφειο Λύκειο
μικρογραφία|Η Σφίγγα στην πρόσοψη του Ζωγραφείου  Λυκείου...
Το Ζωγράφειο Λύκειο ή Ζωγράφειο Γυμνάσιο-Λύκειο και επίσημα Ζωγράφειον Λύκειον ή Ζωγράφειον Γυμνάσιον-Λύκειον, (τουρκικά: "Özel Zoğrafyon Rum Lisesi") είναι ένα από τα λίγα εναπομείναντα ελληνικά εκπαιδευτικά ιδρύματα που λειτουργούν στην Κωνσταντινούπολη. Το σχολείο βρίσκεται στο κέντρο της Πόλης σε μικρή απόσταση από το Πέρα.

Η ιστορία του Ζωγραφείου σχολείου ανάγεται στον 19ο αιώνα, όταν υπήρξαν ανάγκες για εκπαιδευτική στέγαση μιας και το Ζάππειο Παρθεναγωγείο Κωνσταντινουπόλεως από μόνο του δεν μπορούσε να καλύψει αυτές τις ανάγκες. Επίσης η σχολή που λειτουργούσε στο Σταυροδρόμι της Παναγίας είχε πάνω από 800 μαθητές και έτσι αποφασίστηκε να γίνει ένας έρανος για να χτιστεί ένα καινούργιο και σύγχρονο εκπαιδευτικό ίδρυμα. Έτσι πολλοί ήταν εκείνοι που πρόσφεραν για το έργο αυτό, με κορυφαίο τον διαμένοντα στο Παρίσι Χρηστάκη Ζωγράφο, ο οποίος είχε δώσει πάνω από 10.000 χρυσές λίρες της εποχής. Το 1890 η γενική συνέλευση της κοινότητας αποφάσισε σε ένδειξη τιμής να ονομαστεί το σχολείο Ζωγράφειο. Στον αρχιτεκτονικό διαγωνισμό υπερίσχυσε η πρόταση του αρχιτέκτονα Περικλή Φωτιάδη και έτσι πραγματοποιήθηκε το χτίσιμο του σχολείου έτσι ακριβώς όπως είναι σήμερα. Το 1899 το Ζωγράφειο έδωσε τους πρώτους αποφοίτους του.

Τα προηγούμενα χρόνια το σχολείο είχε μια πραγματική άνθηση και πάντα πάνω από 450 μαθητές. Ειδικά δε πριν τα Σεπτεμβριανά του 1955 αλλά και πριν τις απελάσεις (1964) οι μαθητές μόνο στο σχολείο αυτό ήταν πάνω από 650. Σήμερα το δυναμικό της σχολής δεν είναι περισσότεροι από 54 μαθητές και 18 εκπαιδευτικούς.

Το σχολείο διευθύνει ο κ. Γ. Δεμιρτζόγλου.
Κωνσταντίνος Λαμπρινόπουλος

Ο Κωνσταντίνος Λαμπρινόπουλος (1893-1965) ήταν δικαστικός και δήμαρχος (18/08/1950 – 21/02/1951) Πατρέων.
Φώτιος Παλαιολόγος

Ο Φώτιος Παλαιολόγος (1885-1954) ήταν δικηγόρος και δήμαρχος (22/2/1951 – 25/2/1951) Πατρέων.

Γεννήθηκε στην Πάτρα και ήταν δικηγόρος. Διετέλεσε για πολλά χρόνια πρόεδρος του δημοτικού συμβουλίου, ενώ παράλληλα ήταν μέλος της διοίκησης του δικηγορικού συλλόγου Πατρών, μέλος της Φιλεκπαιδευτικής εταιρείας και επίσης μέλος του τοπικού παραρτήματος του Ερυθρού Σταυρού. Ανέλαβε δήμαρχος, ως πρόεδρος του δημαρχιακού συμβουλίου, για τέσσερις μόλις μέρες μέχρι δηλαδή να αντικατασταθεί από τον δικαστικό Κωνσταντίνο Μαρμαρά.

Παρέμεινε ανύπαντρος και απεβίωσε στις 9 Ιανουαρίου του 1954.
Μάθε παιδί μου γράμματα

Το Μάθε παιδί μου γράμματα είναι τίτλος κοινωνικής κωμωδίας του 1981 σε σκηνοθεσία του Θεόδωρου Μαραγκού και πρωταγωνιστές τους Βασίλη Διαμαντόπουλο, Νίκο Καλογερόπουλο, Κώστα Τσάκωνα και Άννα Μαντζουράνη. Αποτελεί κοινωνική κριτική της μεταπολιτευτικής ελληνικής κοινωνίας, με τις έντονες ιδεολογικές αγκυλώσεις και παράλληλα την αδυναμία και την έλλειψη βούλησης από το ελληνικό κράτος να αξιοποιήσει το ανθρώπινο δυναμικό. Παράλληλα εξετάζεται και η εξάρτηση της ελληνικής εκπαίδευσης τόσο από σχήματα και νοοτροπίες του παρελθόντος όσο και από την εξουσία, της οποίας καλείται να γίνει φερέφωνο.
Ανδρέας Παναγιωτόπουλος

Ο Ανδρέας Παναγιωτόπουλος (1851 - Ιούνιος 1936) ήταν Έλληνας πολιτικός.
Ροτ-Βάις Έσσεν

Η Ροτ-Βάις Έσσεν ("RWE") είναι γερμανική ποδοσφαιρική ομάδα της πόλης Έσσεν. Ιδρύθηκε την 1η Φεβρουαρίου 1907 ως "SV Vogelheim" και μετά από διάφορες συγχωνεύσεις με άλλους αθλητικούς συλλόγους πήρε το 1923 τελικά το σημερινό της όνομα. Η έδρα της από το 2013 είναι το Stadion Essen, το οποίο με 20.650 είναι το μεγαλύτερο σε χωρητικότητα στάδιο της πόλης.
Σωτήρης Παναγιωτόπουλος

Ο Σωτήρης Παναγιωτόπουλος (1804-1863) ήταν σταφιδέμπορος.
Γερμανικός ποιμενικός

Ο Γερμανικός ποιμενικός (γερμανικά: "Deutscher" "Schäferhund", αγγλικά: "German Shepherd") είναι ράτσα σκύλου, γνωστή στην καθημερινότητα ως λυκόσκυλο. Χρησιμοποιείται ως σκύλος φύλακας κι ως ποιμενικό. Λόγω της δύναμής του χρησιμοποιείται από την αστυνομία παγκοσμίως.
Δημοκρατία της Καλμίκια

thumb|250px|right
Η Δημοκρατία της Καλμίκια ή της Καλμουχίας (Καλμίκ: Хальмг Таңһч; ρωσικά: Респу́блика Калмы́кия) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Οφείλει το νομικό καθεστώς της στους Καλμίκους, ένα φύλο μογγολικής καταγωγής που είναι ο μοναδικός βουδιστικός λαός της Ευρώπης.

Το έδαφος της Καλμίκια καλύπτεται κυρίως από στέππα και είναι αραιοκατοικημένο. Μοναδική πόλη είναι η πρωτεύουσα Ελίστα (103.749 κάτοικοι - απογρ. 2010), όπου είναι συγκεντρωμένο το 1/3 του πληθυσμού. Το 56% των κατοίκων ζουν ακόμα με τον παραδοσιακό τρόπο, σε μικρούς αγροτικούς - κτηνοτροφικούς οικισμούς.

Με βάση την απογραφή του 2002, οι Καλμίκοι αντιπροσωπεύουν το 53,3% των κατοίκων της Δημοκρατίας. Οι Ρώσοι ανέρχονται σε 33,6%. Συναντώνται επίσης ευάριθμοι Τσετσένοι (2%) και Δαργίνοι (2,5%).
Γκέοργκ Ωμ

Ο Γκέοργκ Ωμ ("Georg Ohm", 16 Μαρτίου 1789 - 6 Ιουλίου 1854) ήταν Γερμανός φυσικός. Ο πατέρας του ήταν κλειδαράς και ακολούθησε στην αρχή το επάγγελμά του. Αργότερα σπούδασε και το 1813 διορίστηκε δάσκαλος στο Μπάμπεργκ. Μετά από τέσσερα χρόνια έγινε καθηγητής Μαθηματικών και της Φυσικής στο Κολέγιο των Ιησουϊτών στην Κολωνία και το 1826 έγινε καθηγητής στη Σχολή Παλέρμου του Βερολίνου. Για αρκετό διάστημα, έμεινε μακριά από τη διδασκαλία, επειδή διαφώνησε με το υπουργείο Παιδείας πάνω σε ζητήματα παιδαγωγικής. Στο διάστημα αυτό είχε τη δυνατότητα να ασχοληθεί σοβαρά με τη Φυσική Επιστήμη, την οποία εμπλούτισε με ιδιαίτερα σοβαρές ανακαλύψεις. Το 1833 διορίστηκε διευθυντής στην Πολυτεχνική Σχολή της Νυρεμβέργης και το 1849 έγινε καθηγητής της Φυσικής στο Πανεπιστήμιο του Μονάχου.
Τότεναμ Χότσπερ

Η Τότεναμ Χότσπερ (αγγλικά: "Tottenham Hotspur") είναι αγγλική ομάδα ποδοσφαίρου η οποία ιδρύθηκε το 1882 και έχει έδρα της το Λονδίνο. Η ομάδα είναι γνωστή απλώς ως "Tottenham" (Τότεναμ, ) καθώς και με το παρατσούκλι "Spurs" (Σπιρούνια).
Ρόμπερτ Οπενχάιμερ

Ο Τζούλιους Ρόμπερτ Οπενχάιμερ ("Julius Robert Oppenheimer", 22 Απριλίου 1904 – 18 Φεβρουαρίου 1967) ήταν Αμερικανός θεωρητικός φυσικός, γερμανικής καταγωγής, γνωστός κυρίως για τη δουλειά του στην κατασκευή της πρώτης ατομικής βόμβας γι' αυτό είναι γνωστός ως "ο πατέρας της ατομικής βόμβας".
Γκέοργκ-Μέλχες-Στάντιον

Το Γκέοργκ-Μέλχες-Στάντιον ήταν ως το 2012 το στάδιο της ποδοσφαιρικής ομάδας Ροτ-Βάις Έσσεν και βρισκόταν στη γερμανική πόλη Έσσεν. Εκτός από γήπεδο της ομάδας, χρησιμοποιείτο και για άλλες εκδηλώσεις. Η συνολική του χωρητικότητα ανερχόταν στις 15.000 θέσεις. Το 1964 πήρε το όνομα του συνιδρυτή της ομάδας, Γκέοργκ Μέλχες.
Έντουαρντ Βίκτορ Άπλετον

Ο Έντουαρντ Βίκτορ Άπλετον ("Eduard Victor Appleton" 6 Σεπτεμβρίου 1892 – 21 Απριλίου 1965) ήταν Βρετανός φυσικός.

Το 1924 με τη βοήθεια του BBC, έθεσε σε εφαρμογή για πρώτη φορά το ραντάρ. Το 1936, μετά από 12 χρόνια έρευνας στο Πανεπιστήμιο του Λονδίνου, ανακάλυψε την μόνιμη ιονοσφαιρική ζώνη F_2 (σε ύψος 225 έως 400 χιλιόμετρα, που σήμερα ονομάζεται ζώνη ή στρώμα του Άπλετον). Το στρώμα αυτό αποτελείται από ιόντα και αντανακλά βραχέα κύματα.

Στη συνέχεια κατέγραψε τις ραδιοφωνικές αντηχήσεις σε καθοδικό παλμογράφο. Με αυτό το επίτευγμα συνέβαλε στην ανακάλυψη της τεχνικής του «ραντάρ» για την ανίχνευση αεροσκαφών, που αναπτύχθηκε ιδιαίτερα κατά τη διάρκεια του Δεύτερου Παγκόσμιου Πολέμου.

Για την ανακάλυψη των φορτισμένων με ηλεκτρισμό στρωμάτων μορίων του άνω μέρους της ατμόσφαιρας δόθηκε το όνομά του στο τμήμα F2 της «ιονόσφαιρας». Το 1947 τιμήθηκε με το βραβείο Νόμπελ Φυσικής για την ανακάλυψή του αυτή. (Το στρώμα F_1 βρίσκεται σε ύψος 200 ως 300 χιλιόμετρα και υπάρχει μόνο την ημέρα).

Ήταν μασόνος.
Σάμιουελ Μορς

Ο Σάμιουελ Μορς ("Samuel Finley Breese Morse", 27 Απριλίου 1791 - 2 Απριλίου 1872) ήταν Αμερικανός ζωγράφος και φυσικός, ο εφευρέτης του τηλέγραφου και του διεθνούς κώδικα που φέρει το όνομά του.
Βολτ

Το Βολτ (Αγγλ. Volt) συμβολίζεται με το γράμμα (V) και είναι μονάδα μέτρησης της ηλεκτρικής τάσης. Ορίζεται ως η διαφορά δυναμικού μεταξύ δύο σημείων ενός αγωγού, όταν διέρχεται από αυτόν σταθερό ρεύμα ενός Αμπέρ και καταναλώνεται ισχύς ενός Βατ. Είναι παράγωγη μονάδα του Διεθνούς συστήματος μονάδων (SI) και έλαβε το όνομά της προς τιμή του Ιταλού φυσικού, Αλεσάντρο Βόλτα.

Η μονάδα Βολτ μπορεί να εκφραστεί με τους παρακάτω τρόπους:

:formula_1

"Επεξήγηση συμβόλων:"
* A = Αμπέρ
* C = Κουλόμπ
* kg = Χιλιόγραμμο
* m = Μέτρο
* N = Νιούτον
* s = Δευτερόλεπτο
* V = Βολτ
* Wb = Βέμπερ
* Τ = Τέσλα
* J = Τζάουλ
* W = Βατ
Βαλένθια

Η Βαλένθια (στα βαλενσιανικά" València, "στα ισπανικά" Valencia") είναι η πρωτεύουσα και η πιο πυκνοκατοικημένη πόλη της Αυτόνομης Κοινότητας της Βαλένθιας και η τρίτη μεγαλύτερη πόλη στην Ισπανία, με πληθυσμό 810.064 κατοίκων το 2008. Πρόκειται για την 22η πιο πολυπληθή κοινότητα στην Ευρωπαϊκή Ένωση και την 35η πιο πυκνοκατοικημένη αστική περιοχή στην Ευρωπαϊκή Ένωση, με πληθυσμό 2.300.000 κατοίκους που ζουν στη μητροπολιτική περιοχή της Βαλένθιας.

Η πόλη βρίσκεται κτισμένη στις όχθες του ποταμού Τούρια ενώ διαθέτει μεγάλες λιμενικές εγκαταστάσεις, από τις σημαντικότερες στη δυτική Μεσόγειο. Στο ιστορικό της κέντρο συναντάται ένα πυκνό δίκτυο μνημείων ιδιαίτερης ιστορικής και αρχιτεκτονικής αξίας, στα οποία περιλαμβάνεται και η "Llotja de la Seda" ( Μνημείο Παγκόσμιας Κληρονομιάς από το 1996). Ορόσημο της είναι αναμφίβολα η Πόλη των Τεχνών και των Επιστημών ("Ciutat de les Arts i les Ciències"), ένα πρωτοποριακό και φουτουριστικό συγκρότημα - μουσείο σχεδιασμένο από τον Σαντιάγο Καλατράβα.
Ελληνική Βιομηχανία Οχημάτων

Η Ελληνική Βιομηχανία Οχημάτων ΑΒΕ (ΕΛΒΟ) είναι η μεγαλύτερη βιομηχανία οχημάτων στην Ελλάδα. Κατασκευάζει λεωφορεία και στρατιωτικά οχήματα.
Βίλχελμ Κόνραντ Ρέντγκεν

Ο Βίλχελμ Κόνραντ Ρέντγκεν ("Wilhelm Conrad Röntgen", 27 Μαρτίου 1845 - 10 Φεβρουαρίου 1923) ήταν Γερμανός φυσικός. Σπούδασε στο ETH Ζυρίχης. Διετέλεσε υφηγητής στο πανεπιστήμιο του Στρασβούργου το 1874, τακτικός καθηγητής της Φυσικής και διευθυντής του εργαστηρίου Φυσικής του πανεπιστημίου Γκίσεν, καθηγητής στο Πανεπιστήμιο του Βύρτσμπουργκ το 1885 και τελικά καθηγητής στο πανεπιστήμιο του Μονάχου (1900 - 1920). Κατά το 1895, ενώ έκανε στο Βίρτσμπουργκ πειράματα για τη σπουδή της ηλεκτρικής αγωγιμότητας των αερίων, ανακάλυψε τις ακτίνες Χ "(ή τις ακτίνες Ρέντγκεν, όπως λέγονται εις τιμήν του)". Απέδειξε ότι οι ακτίνες Χ διαδίδονται σε ευθεία γραμμή και δεν είναι δυνατό να διαθλαστούν ή να ανακλαστούν και ότι δεν επηρεάζονται από τα ηλεκτρικά μαγνητικά πεδία. Έκανε επίσης μελέτες σχετικές με την ελαστικότητα των σωμάτων, την ειδική θερμότητα των αερίων, τη θερμική αγωγιμότητα των κρυστάλλων, την απορρόφηση των θερμικών ακτίνων από τα αέρια κλπ. Το 1896 τιμήθηκε με το μετάλλιο Ρούμφορ της Βασιλικής Εταιρείας και το 1901 με το Νόμπελ Φυσικής.
Μπέης

Ο Μπέης ή Βέης ήταν ανώτερος διοικητικός τίτλος στην Οθωμανική αυτοκρατορία. Η λέξη προέρχεται από την τουρκική "μπέγι" που σημαίνει νους, και κατά γράμμα "ιθύνων νους" και σε επέκταση ηγεμόνας, μέγας, άρχοντας. 

Ο τίτλος αυτός ήταν ανώτερος του Εφέντη (κύριος) και κατώτερος του Πασά, απαντώμενος επίσης και ως "Μπέη-εφέντη". Δίδονταν επίσημα σε ανώτερους αξιωματούχους, στα τέκνα των Πασάδων καθώς και σε ξένους ανεξαρτήτως θρησκεύματος. Παλαιότερα χρησιμοποιείτο ως αντίστοιχος του Ηγεμόνα υποτελούς χώρας όπως στη Τυνησία αλλά και στη Μάνη που διορίζονταν από τον Σουλτάνο, όπου σ΄ αυτές τις περιπτώσεις ο τίτλος καθίστατο κληρονομικός μονο κατ΄ αρρενογονία. Τον τίτλο δε αυτόν έφεραν στην αρχή και αυτοί ακόμη οι Οθωμανοί Ηγεμόνες μέχρι του Μωάμεθ Β΄ του Πορθητού όπου αντικαταστάθηκε με τον τίτλο Σουλτάνος ή τον περσικό Ηγεμονικό τίτλο "Παντισάχ".

Παρεμφερείς τίτλοι είναι ο Μπεηλέρμπεης, ο Ατάμπεης ή "Αταμπέης" και ο Μπεηλικτσής. Σημειώνεται ότι το θηλυκό του Μπέη είναι Μπεγούμ ή "Βεγούμ" που αποδίδεται μόνο σε κόρες του Μπέη, αντίστοιχο με πριγκίπισσα. Τα άρρενα τέκνα του Μπέη φέρουν τον τίτλο Μπέηογλου που παρατηρείται σήμερα εκτός από όνομα περιοχής και ως επίθετο. 

Κατηγορία:Οθωμανικοί τίτλοι
Κατηγορία:Τίτλοι ευγενείας
Ανδρέας Καλαμογδάρτης

Ο Ανδρέας Καλαμογδάρτης (1779 - 1850) ήταν πρόκριτος και γερουσιαστής.
Κλεοπάτρα Σελήνη Β΄

Η Κλεοπάτρα Σελήνη Β΄ (25 Δεκεμβρίου 40 π.Χ. – 6 μ.Χ.), ήταν μια πριγκίπισσα της Δυναστείας των Πτολεμαίων. Ήταν η μοναδική κόρη της Βασίλισσας Κλεοπάτρας Ζ΄ και του Ρωμαίου Μάρκου Αντώνιου.
Καμηλοπάρδαλη

Η καμηλοπάρδαλη είναι το ψηλότερο ζώο στον κόσμο. Ανήκει στην τάξη των Αρτιοδάκτυλων, στο οποίο ανήκει ένα μόνο είδος, η "Καμηλοπάρδαλη η καμηλοπάρδαλις" ("Giraffa camelopardalis") είναι επίσης γνωστή ως "Καμηλοπάρδαλις η κοινή". Το εν λόγω είδος έχει αρκετές ποικιλίες και ζει σε αγέλες θηλυκών με τα μικρά τους, τα οποία έχουν ένα αρσενικό για αρχηγό. 

Είναι θηλαστικό και φυτοφάγο. Πήρε το όνομά της από τον συνδυασμό των λέξεων «Καμήλα» και «Λεοπάρδαλη». Το ύψος της φτάνει τα 5,5 μέτρα και το βάρος της τα 1.350 κιλά. Το σώμα της καλύπτεται από παχύ δέρμα και φέρει καφετιές κηλίδες. Το κεφάλι της φαντάζει μικροσκοπικό σε σχέση με το μακρύ λαιμό της και καταλήγει σε δύο μικρά κέρατα. Έχει μεγάλα υγρά μάτια και ευκίνητα αυτιά. Η όραση και η ακοή της είναι πολύ ανεπτυγμένες. Η καμηλοπάρδαλη βαδίζει αργά, και όταν παραστεί ανάγκη μπορεί να τρέξει με ταχύτητα 30 χιλιομέτρων.

Τρέφεται με φύλλα και βλαστούς ψηλών δέντρων που είναι απρόσιτα στα άλλα ζώα. Όταν θέλει να πάρει κάτι από το έδαφος ή να πιει νερό ανοίγει τα μπροστινά πόδια της ή γονατίζει λυγίζοντας τα. Ωστόσο, η καμηλοπάρδαλη δεν πίνει συχνά νερό διότι, λόγω ύψους, είναι αναγκασμένη να ακολουθήσει ολόκληρη διαδικασία για να σκύψει, οπότε εκείνη τη στιγμή γίνεται πολύ ευάλωτη στους εχθρούς της.

Η καμηλοπάρδαλη ζει στην Κεντρική Αφρική. Κατά μέσο όρο ζει ως 30 χρόνια. Είναι κοινωνικό ζώο. Ζει σε ομάδες των 12-15 ζώων του ίδιου είδους, που αποτελείται από ένα αρσενικό και τα θηλυκά με τα μικρά τους. Είναι ζώο φιλήσυχο και συνήθως τρέπεται σε φυγή για να γλιτώσει από τα σαρκοφάγα ζώα. Η νεογέννητη καμηλοπάρδαλη έχει ύψος 1,5 μέτρα και βάρος 55 κιλά. Καθημερινά η καμηλοπάρδαλη περνάει 12 ώρες βόσκοντας και κοιμάται βαθιά 20 λεπτά το 24ωρο. Η καμηλοπάρδαλη γεννάει όρθια και το μωρό της πέφτει στο έδαφος από ύψος 1,5 μέτρου.

Η καμηλοπάρδαλη έχει 9 υποείδη. Κάποια εκ των οποίων είναι η νότια καμηλοπάρδαλη, η Καμηλοπάρδαλη Μασάι, η Καμηλοπάρδαλη του Ρότσιλντ η Καμηλοπάρδαλη της Ροδεσίας, της Αγκόλας,της Δυτικής Αφρικής, και η δικτυωτή καμηλοπάρδαλη.
Όμπλαστ του Βολγκογκράντ

Το Όμπλαστ του Βολγκογκράντ (ρωσικά: "Волгогра́дская о́бласть") είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Ένα τμήμα της στα ΝΑ συνορεύει με το Καζακστάν.

Πρωτεύουσά της είναι το Βολγκογκράντ (Τσαρίτσιν μεταξύ 1598-1925, Σταλινγκράντ μεταξύ 1925-1961), μία από τις μεγαλύτερες ρωσικές πόλεις (1.021.215 κάτοικοι - απογρ. 2010). Άλλες μεγάλες πόλεις είναι το Βόλζισκι (313.169) και το Καμίσιν (127.891). Γενικά είναι ένα από τα σημαντικότερα βιομηχανικά κέντρα της Ρωσικής Ομοσπονδίας, με κυρίαρχους τομείς τη μεταλλουργία, τη διύλιση πετρελαίου και τη βιομηχανία χημικών, πράγμα που όμως έχει οδηγήσει και σε πολύ μεγάλη οικολογική υποβάθμιση.

Τα εδάφη της περιφέρειας Βολγκογκράντ έγιναν θέατρο ενός από τα γνωστότερα πολεμικά γεγονότα όλων των εποχών, της "Μάχης του Στάλινγκραντ" ανάμεσα στη Ρωσία και τη Γερμανία. Η Μάχη, όπως επιγραμματικά αποκαλείται το σύνολο των πολεμικών επιχειρήσεων πεντέμισι μηνών (21 Αυγούστου 1942 - 2 Φεβρουαρίου 1943), έληξε με νίκη του Κόκκινου Στρατού και θεωρείται ως η απαρχή της πτώσης του Άξονα. Δεν ήταν απλά η πρώτη ήττα των χιτλερικών στρατευμάτων, αλλά μία πραγματική πανωλεθρία με τεράστιο υλικό και ψυχολογικό βάρος. Οι εισβολείς είχαν συνολικές απώλειες περίπου 900.000 ανδρών: 400.000 γερμανοί, 200.000 ρουμάνοι, 130.000 ιταλοί, 120.000 ούγγροι στρατιώτες και 50.000 ρώσοι δωσίλογοι έπεσαν νεκροί, τραυματίσθηκαν ή αιχμαλωτίσθηκαν. Ήταν επίσης η πρώτη φορά που ένας ανώτατος ναζί αξιωματικός (Αρχιστράτηγος Φρίντριχ Φον Πάουλους) παραδιδόταν.

Στην σημαία και τον θυρεό της Περιφέρειας εικονίζεται το άγαλμα Η Μητέρα Πατρίδα Καλεί.
Sadahzinia

Η Γιολάντα Τσιαμπόκαλου (1977), ευρύτερα γνωστή ως Sadahzinia, είναι Ελληνίδα ράπερ, μέλος του hip hop/low bap συγκροτήματος Active Member. Θεωρείται η πρώτη γυναίκα που εισήλθε στην ελληνική χιπ-χοπ σκηνή. Εκτός από τη μουσική ασχολείται και με τη συγγραφή παιδικών παραμυθιών.
Μπόνι Τάιλερ

Η Μπόνι Τάιλερ ("Bonnie Tyler", αληθινό όνομα "Gaynor Hopkins", Σκιούεν του Νιθ, 8 Ιουνίου 1951) είναι Ουαλή τραγουδίστρια. Είναι γνωστή για τη χαρακτηριστικά δυνατή και βραχνή φωνή της.
The Beekeeper

The Beekeeper ονομάζεται το δέκατο άλμπουμ της τραγουδίστριας και δημιουργού Τόρι Έιμος. Κυκλοφόρησε το Φεβρουάριο του 2005, ενώ το πρώτο single με τίτλο "Sleeps With Butterflies" παίχτηκε στα ραδιόφωνα από τον Ιανουάριο του 2005, σημειώνοντας ιδιαίτερη επιτυχία. 
Περιλαμβάνει κελτικές χορωδίες και αφρικανικά τύμπανα και γνωστικιστικά θέματα. Είναι το πιο κατανοητό στιχουργικά άλμπουμ της Έιμος, καθώς δείχνει να έχει εγκαταλείψει τις βαριές μεταφορές για χάρη ευθέων νοημάτων. Ωστόσο αυτό στάθηκε και σημείο δυσαρέσκειας από ορισμένους θαυμαστές της, που θεωρούν πως έριξε το επίπεδό της. Παρόλα αυτά, η περιοδεία για την προώθηση του άλμπουμ ήταν το ίδιο επιτυχημένη όσο και οι παλιότερες.
Από το άλμπουμ εκδόθηκαν τρία single, με το "Sleeps with Butterflies" να γίνεται μεγάλη εμπορική επιτυχία στο ραδιόφωνο για ενήλικες στο πρώτο μισό του 2005, φτάνοντας στο Νο.2 του US Triple A Radio chart. Τα single που ακολούθησαν, "Sweet the Sting" και "Cars and Guitars", ήταν λιγότερο επιτυχημένα, μα εξασφάλισαν σταθερές πωλήσεις για το άλμπουμ, που έγινε πλέον χρυσό μέχρι το τέλος του 2005.
Ακολούθησε μια ειδική έκδοση, με μπόνους κομμάτι και DVD.
Νέος Ελληνομνήμων

Ο Νέος Ελληνομνήμων ήταν επιστημονικό περιοδικό που εκδιδόταν ανά τρίμηνο και ειδικευόταν στη Βυζαντινή και Μεταβυζαντινή ιστορία, καθώς και σε θέματα παλαιογραφίας.

Το περιοδικό ιδρύθηκε από τον πανεπιστημιακό και μετέπειτα πρωθυπουργό Σπυρίδωνα Λάμπρο, ο οποίος ήταν ο εκδότης και ο κυριότερος συντάκτης του περιοδικού. Υπό τη διεύθυνσή του εκδόθηκαν από το 1904 μέχρι το 1917 δεκατρείς τόμοι και το πρώτο τεύχος του 14ου. Η εμπλοκή του Λάμπρου στην πολιτική και η καταδίκη του σε εξορία από την κυβέρνηση των Φιλελευθέρων οδήγησε στην προσωρινή αναστολή της εκδόσεως του περιοδικού.

Το 1920 μετά από πρόταση της χήρας του Άννας, διέθεσε ολόκληρο το αδημοσίευτο αρχείο του συζύγου της (Κατάλοιπα Σπυρίδωνος Λάμπρου) και ξανάρχισε η έκδοση του περιοδικού, με στόχο τη δημοσίευση των καταλοίπων του Λάμπρου, με την κατάλληλη επεξεργασία. Το 1920 ολοκληρώθηκε ο 14ος τόμος, υπό την ευθύνη του Γ. Χαριτάκη και από το 1921 μέχρι το 1927 εκδόθηκαν, υπό την ευθύνη του καθηγητή Κωνσταντίνου Δυοβουνιώτη άλλοι 7 τόμοι. Μετά την έκδοση του συνόλου των καταλοίπων του Λάμπρου, ο σκοπός του περιοδικού θεωρήθηκε ολοκληρωμένος και η έκδοσή του σταμάτησε.

Οι 21 τόμοι μαζί με την κλείδα του 22ου θεωρούνται μέχρι τις μέρες μας ένα από τα σημαντικότερα έργα για την ελληνική παλαιογραφία και ιστορία, και βάση για πάρα πολλές μελέτες, καθώς τα αρχικά του περιοδικού ("ΝΕ") εντοπίζονται σε πολλά ιστορικά έργα μέχρι και σήμερα.

Κατηγορία:Βυζαντινολογία
Κατηγορία:Επιστημονικά περιοδικά με τόπο έκδοσης την Ελλάδα
Μαίρη Χρονοπούλου

Η Μαίρη Χρονοπούλου (Αθήνα, 16 Ιουλίου 1933-) είναι Ελληνίδα τραγουδίστρια ηθοποιός του θεάτρου, του κινηματογράφου και της τηλεόρασης.
Γαλλία του Βισύ

Ο όρος Κυβέρνηση του Βισύ ή Γαλλία του Βισύ αναφέρεται στη φιλογερμανική κυβέρνηση που σχηματίστηκε από τον Γάλλο στρατάρχη και ήρωα του Α΄ Παγκοσμίου πολέμου Φιλίπ Πεταίν στο ελεύθερο τμήμα της Γαλλίας, νοτίως του Λίγηρα, μετά την εισβολή της Γερμανίας και τη συνθηκολόγηση κατά το Β΄ Παγκόσμιο Πόλεμο.

Διήρκεσε από τον Ιούλιο του 1940 μέχρι τον Αύγουστο του 1944. Έλαβε το όνομά της από την πόλη Βισύ, όπου μετέφερε την έδρα της η κυβέρνηση του καθεστώτος.
Νίκος Νικολόπουλος

Ο Νίκος Νικολόπουλος (Πάτρα, 21 Φεβρουαρίου 1958) είναι Έλληνας συγγραφέας, πολιτικός, πρώην βουλευτής Αχαΐας και Πρόεδρος του Χριστιανοδημοκρατικού Κόμματος Ελλάδος.

Έχει γίνει γνωστός για τον έντονο λόγο και την εναντίωση του προς τους δανειστές του Ελληνικού κράτους, καταψηφίζοντας τα πρώτα δύο μνημόνια, όμως υπερψήφισε το τρίτο. Η ρητορική του έχει χαρακτηριστεί ως λαϊκιστική, ενώ κάποιες από τις θέσεις του έχουν χαρακτηριστεί ομοφοβικές και ακροδεξιές.
Διεθνής Οργανισμός Γαλλοφωνίας

O Διεθνής Οργανισμός Γαλλοφωνίας (γαλλικά: "Organisation internationale de la Francophonie") είναι ένας διεθνής οργανισμός γαλλόφωνων χωρών και κυβερνήσεων, με έδρα το Παρίσι. Γενικός Γραμματέας είναι από το 2002 ο Σενεγαλέζος Αμπντού Ντιουφ. Ο Οργανισμός ιδρύθηκε στις 20 Μαρτίου του 1970. Το σύνθημα του οργανισμού είναι "égalité, complémentarité, solidarité" (Ισότητα, Αλληλοσυμπλήρωση, Αλληλεγγύη). 
Τα κοινά στοιχεία της Γαλλοφωνίας είναι η γαλλική γλώσσα και οι αξίες που αντιπροσωπεύει όπως είναι η πολιτιστική ποικιλομορφία, η πολυγλωσσία, η ελευθερία και ο σεβασμός των ανθρωπίνων δικαιωμάτων. Ο Διεθνής Οργανισμός της Γαλλοφωνίας, δραστηριοποιείται στους χώρους της διεθνούς πολιτικής, και της πολυμερούς συνεργασίας και συντελεί στην εδραίωση της ειρήνης, της συνεργασίας, της αλληλεγγύης και της διαρκούς ανάπτυξης. Αποτελείται από διάφορους λαούς οι οποίοι πέρα από τις διαφορές τους, τρέφουν μια κοινή πολιτική και πολιτιστική φιλοδοξία: να δημιουργήσουν αληθινά κράτη δικαίου και να προάγουν τη γλωσσική και πολιτιστική ποικιλία. H οικονομική αλληλεγγύη μεταξύ των χωρών της Γαλλοφωνίας έχει αντίστοιχη σημασία, όπως επισημαίνει ο κ. Αμπντού Nτιουφ , με την πολιτική αλληλεγγύη. Mεταξύ των 40 φτωχότερων χωρών του κόσμου, οι μισές είναι γαλλόφωνες.
Σκίουρος

Σκίουρος ή βερβερίτσα είναι το κοινό όνομα μικρού θηλαστικού της οικογένειας Σκιουρίδες. Το όνομα αυτό προέρχεται από τις ελληνικές λέξεις "σκιά" και "ουρά". Συνήθως η λέξη χρησιμοποιείται για να κατονομάσει ζώα του γένους "Σκίουρος" ("Sciurus") και Ταμιασκίουρος ("Tamiasciurus"). Αυτά τα τυπικά μέλη της οικογένειας είναι τρεις σκίουροι με μεγάλες φουντωτές ουρές, που απαντώνται στην Ευρώπη, την Ασία και την Αμερική. Παρόμοια γένη υπάρχουν και στην Αφρική. Ωστόσο, στις Σκιουρίδες περιλαμβάνονται επίσης οι ιπτάμενοι σκίουροι, και σκίουροι εδάφους όπως οι κυνόμυες και οι μαρμότες.

Τα πιο συνηθισμένα είδη σκίουρου είναι ο Σκίουρος Αλεπού ("S. niger" - "Σκίουρος ο μαύρος"), ο Ανατολικός Γκρι Σκίουρος ("S. carolinensis" - "Σκίουρος της Καρολίνας"), ο Δυτικός Γκρι Σκίουρος ("S. griseus" - "Σκίουρος ο φαιός"), ο Σκίουρος του Ντάγκλας ("Tamiasciurus douglasii" - "Ταμιασκίουρος του Ντάγκλας") και ο Αμερικάνικος Κόκκινος Σκίουρος ("T. hudsonicus" Ταμιασκίουρος του Χάντσον). Υπάρχουν πάνω από 270 αναγνωρισμένα είδη.
Παναγιώτης Ραφαηλίδης

Ο Παναγιώτης Ραφαηλίδης (3 Ιανουαρίου 1980) είναι Έλληνας τραγουδιστής. Το 2003 έκανε την πρώτη του σημαντική τηλεοπτική εμφάνιση στη σειρά "Eurostar".
Αντρέ-Μαρί Αμπέρ

thumb|right|200px|Το μουσείο αφιερωμένο στον Αντρέ-Μαρί Αμπέρ (σπίτι όπου έζησε ο Αμπέρ), στο Poleymieux της Γαλλίας.
Ο Αντρέ-Μαρί Αμπέρ (γαλλ. "André-Marie Ampère", 20 Ιανουαρίου 1775 – 10 Ιουνίου 1836) ήταν Γάλλος φυσικός και κύριος θεμελιωτής του ηλεκτρομαγνητισμού και της ηλεκτροδυναμικής. Ασχολήθηκε με πλήθος επιστημονικών θεμάτων, αλλά το ενδιαφέρον του στράφηκε κυρίως στον ηλεκτρομαγνητισμό.

Γεννήθηκε στη Λυών εκ πατρός εμπόρου που καρατομήθηκε από τη Γαλλική Επανάσταση. Από τη παιδική του ηλικία έδειξε κλίση προς τα φυσικομαθηματικά και τα γράμματα σημειώνοντας μεγάλες επιτυχίες και γρήγορα σχετικά κατέστη διεθνής επιστημονική φυσιογνωμία καταλείποντας και αξιόλογα φιλολογικά και φιλοσοφικά έργα. Το 1804 δέχθηκε το δεύτερο οικογενειακό δράμα μετά από εκείνο του πατέρα του όταν πέθανε η γυναίκα του Ζυλί Καρρόν που του άφησε πλέον μέχρι το τέλος της ζωής του ανοικτή πληγή.

Διετέλεσε διαδοχικά καθηγητής της Φυσικής και της Χημείας στη Κεντρική Σχολή (1801), καθηγητής του Λυκείου της Λυών (1804) και επιμελητής της Πολυτεχνικής Σχολής (1804), μέλος του συμβουλευτικού γραφείου των τεχνών, γενικός επιθεωρητής του Πανεπιστημίου (1808), καθηγητής ανάλυσης στο Πολυτεχνείο (1809) καθώς και μέλος πολλών ξένων Ακαδημιών.

Ο Αμπέρ παντρεύτηκε εκ νέου αλλά δεν κατόρθωσε ν΄ αγαπήσει τη νέα του σύζυγο αν και το επεδίωξε, μέχρι που τη χώρισε. Πέθανε το 1836. Γιος του ήταν ο επιφανής Γάλλος φιλόλογος, γλωσσολόγος και ιστοριοδίφης Ιωάννης Ιάκωβος Αμπέρ.
Γρηγόριος Νύσσης

Ο Γρηγόριος Νύσσης (335 - 394) ήταν χριστιανός επίσκοπος Νύσσης από το 372 έως το 376 και από το 378 έως τον θάνατό του. Τιμάται ως άγιος από την Ορθόδοξη Εκκλησία, την Καθολική Εκκλησία, την Ανατολίτικη Ορθοδοξία, τον Λουθηρανισμό και την Αγγλικανική Εκκλησία. Είναι ένας από τους μεγάλους Πατέρες της Εκκλησίας.

Γεννήθηκε γύρω στο 335. Ήταν αδελφός του Μεγάλου Βασιλείου και αδελφικός φίλος του Γρηγορίου του Θεολόγου. Το 372 έγινε επίσκοπος της πόλης Νύσσα της Καππαδοκίας.

Είχε ενεργό ανάμειξη σε ζητήματα θεολογικά και πολιτικά. Συμμετείχε στις Συνόδους της Αντιοχείας το 379 και της Β' Οικουμενικής στην Κωνσταντινούπολη. Άφησε πλούσιο συγγραφικό έργο, το οποίο περιλαμβάνει ομιλίες με εξηγητικό και δογματικό περιεχόμενο, καθώς και επιτάφιους λόγους με λογοτεχνικές αξιώσεις. Ο άγιος Γρηγόριος ο Νύσσης από ορισμένους ερευνητές θεωρείται περισσότερο φιλόσοφος παρά θεολόγος, καθώς καταφέρνει να επεξηγήσει και φιλοσοφικά πολλές θεολογικές έννοιες. Έχει ειπωθεί ότι «μπόρεσε καλύτερα απ' όλους να μεταφυτεύσει στο εσωτερικό του χριστιανικού κόσμου την πνευματική κληρονομιά της αρχαίας Ελλάδας», ενώ επηρεάστηκε σημαντικά από το έργο του Ωριγένη. Η αφομοιωτική αυτή ικανότητά του και η εκλεκτική χρήση φιλοσοφικών ιδεών και όρων, λειτούργησε επικουρικά στη θεολογία του Γρηγορίου με τη χρήση τους ως δομικό υλικό. 

Ο Γρηγόριος συνέχισε την τριαδολογία και την πνευματολογία του αδελφού του Βασιλείου, όπως και τη χριστολογία του Γρηγορίου Θεολόγου αλλά προχωρώντας αυτές σε εύρος και βάθος. Με τη θεολογία του περί εκπόρευσης του αγίου Πνεύματος, απέκλεισε τη δυτική χρήση του filioque από τη διδασκαλία της ανατολικής χριστιανικής Εκκλησίας. Προετοίμασε επίσης, τη θεολογία της "υποστατικής ενώσεως" των δύο φύσεων του Χριστού με τη χρήση των όρων "ἀσυγχύτως", "ἀτρέπτως", "ἀδιαιρέτως" οι οποίοι επικυρώθηκαν στην Δ΄ Οικουμενική Σύνοδο το 451 στη Χαλκηδόνα. 

Έχει ανακηρυχθεί άγιος και η μνήμη του τιμάται στις 10 Ιανουαρίου από την Ορθόδοξη, στις 9 Μαρτίου από την Καθολική, στις 14 Ιουνίου από την Λουθηρανική, και στις 19 Ιουλίου από την Αγγλικανική εκκλησία.
Γκαμπριέλε Φαλόπιο

Ο Γκαμπριέλε Φαλόπιο (Gabriele Falloppio, 1523 - 9 Οκτωβρίου 1562), γνωστός και με το λατινικό του όνομα Φαλόπιους, ήταν ένας από τους σπουδαιότερους ανατόμους και ιατρούς του 16ου αιώνα.

Γεννήθηκε στη Μόντενα και πέθανε στην Πάντοβα. Το 1542 έγινε κληρικός και σπούδασε Ιατρική στη Φερράρα. Ερεύνησε επίσης το γεννητικό σύστημα της γυναίκας. Πέθανε στις 9 Οκτωβρίου 1562. Το όνομά του δόθηκε στις γυναικείες σάλπιγγες (Fallopian tubes).

Κατηγορία:Ιταλοί γιατροί
Κατηγορία:Ιταλοί ανατόμοι
Κατηγορία:Ιταλοί πανεπιστημιακοί
SSL

Το πρωτόκολλο SSL (Secure Sockets Layer) αναπτύχθηκε από την εταιρεία Netscape και σχεδιάστηκε για να παρέχει ασφάλεια κατά την μετάδοση ευαίσθητων δεδομένων στο διαδίκτυο. Η έκδοση 3.0 του πρωτοκόλλου κυκλοφόρησε από την Netscape το 1996 και αποτέλεσε την βάση για την μετέπειτα ανάπτυξη του πρωτοκόλλου TLS (Transport Layer Security), το οποίο πλέον τείνει να αντικαταστήσει το SSL. Τα δύο αυτά πρωτόκολλα χρησιμοποιούνται ευρέως για ηλεκτρονικές αγορές και χρηματικές συναλλαγές, καθώς και όχι μόνον. Κάθε πρωτοκολλο https, έχει διαφορά και μόνο κάποια από τα πρωτόκολλα αυτά εξασφαλίζουν την απόλυτη ασφάλεια, η οποία είναι και πλήρως αναγκαία για την κατάταξη στις μηχανές αναζήτησης. Ληκτική ημερομηνία δείχνει η google την 30η Απριλίου 2018, στα υπόλοιπα site δεν θα δώσει προτεραιότητα. Όμως με την χρήση του πλήρους πιστοποιητικού θα λάβουν τις θέσεις τους μετά την πιστοποίηση TLS, επεξεργασία RC4, MD5 και DES.

Το SSL χρησιμοποιεί μεθόδους κρυπτογράφησης των δεδομένων που ανταλλάσσονται μεταξύ δύο συσκευών (συνηθέστερα Ηλεκτρονικών Υπολογιστών) εγκαθιδρύοντας μία ασφαλή σύνδεση μεταξύ τους μέσω του διαδικτύου. Το πρωτόκολλο αυτό χρησιμοποιεί το TCP/IP για τη μεταφορά των δεδομένων και είναι ανεξάρτητο από την εφαρμογή που χρησιμοποιεί ο τελικός χρήστης. Για τον λόγο αυτό μπορεί να παρέχει υπηρεσίες ασφαλούς μετάδοσης πληροφοριών σε πρωτόκολλα ανώτερου επιπέδου όπως για παράδειγμα το HTTP, το FTP, το telnet κοκ.
Ροναλντίνιο

Ο Ροναλντίνιο (πραγματικό όνομα: Ρονάλντο ντε Ασίς Μορέιρα, "Ronaldo de Assis Moreira", γεννήθηκε 21 Μαρτίου 1980) είναι Βραζιλιάνος πρώην ποδοσφαιριστής. Αγωνίστηκε στο μεγαλύτερο μέρος της σταδιοδρομίας του σε μεγάλους ευρωπαϊκούς συλλόγους, κυρίως ως αριστερός πλάγιος μέσος αλλά και ως μεσοεπιθετικός. Συχνά θεωρείται από τους κορυφαίους παίκτες της γενιάς του και από ορισμένους ως ένας από τους καλύτερους όλων των εποχών.

Ο Ροναλντίνιο κέρδισε δύο βραβεία του Παίκτη της Χρονιάς της ΦΙΦΑ και μια Χρυσή Μπάλα. Ήταν γνωστός για την απαράμιλλη τεχνική που διέθετε, αλλά και τις δημιουργικές του ικανότητες. Λόγω της ευελιξίας του, του ρυθμού του, της τεχνικής ποιότητάς του, αλλά και τα εξαιρετικά του χτυπήματα φάουλ, θεωρείται ως ένας από τους πιο ταλαντούχους παίκτες στην ιστορία.
Έκανε το ντεμπούτο του στη Γκρέμιο το 1998. Μετακόμισε στη Παρί Σεν Ζερμέν στην Γαλλία πριν υπογράψει για τη Μπαρτσελόνα το 2003. Στη δεύτερη σεζόν του με τη Μπαρτσελόνα, κέρδισε το πρώτο του βραβείο του Παίκτη της Χρονιάς της ΦΙΦΑ. Στην επόμενη χρονιά κέρδισε το Τσάμπιονς Λιγκ, καθώς και άλλο ένα τίτλο στη Λα Λίγκα, κάνοντας το πρώτο νταμπλ στην καριέρα του. Ο Βραζιλιάνος έλαβε επίσης το δεύτερο βραβείο του Παίκτη της Χρονιάς ΦΙΦΑ.
Μητροπέτροβας

Ο Δημήτριος - Μήτρος Πέτροβας (1745 – 12 Μαρτίου 1838), γνωστότερος ως Μητροπέτροβας ήταν Κλεφτοκαπετάνιος, παλιός συμπολεμιστής του καπετάν Ζαχαριά και οπλαρχηγός της Ελληνικής Επανάστασης του 1821 από τη Μεσσηνία, καθώς και ένας από τους ηγέτες των αντικυβερνητικών εξεγέρσεων κατά τη διάρκεια της βαυαρικής αντιβασιλείας () το 1834.
Δημήτρης Σαρδούνης

Ο Δημήτρης Σαρδούνης ή Σαρντούνης (Πάτρα, 1859 - Πάτρα, 1912), γνωστός ως Μίμαρος, ήταν από τους μεγαλύτερους Έλληνες καραγκιοζοπαίχτες. Σε αυτόν αποδίδεται η μεταμόρφωση του τουρκικού θεάτρου σκιών σε «ελληνική τέχνη», γι' αυτό και αναγνωρίστηκε από τον τύπο της εποχής ως «ο εφευρέτης του Καραγκιόζ».
Αυξέντιος ο Ερημίτης

Ο Άγιος Αυξέντιος ο Ερημίτης γεννήθηκε γύρω στα 400 στη Συρία. Αρχικά υπηρέτησε ως στρατιώτης στη φρουρά του αυτοκράτορα Θεοδοσίου Β'. Κάποια στιγμή εγκατέλειψε το στρατό και αποσύρθηκε ως ερημίτης. Μετά τη Σύνοδο της Χαλκηδόνας αποσύρθηκε στο όρος Σκόπας της Βιθυνίας. Πέθανε στις 14 Φεβρουαρίου 473.

Είναι αναγνωρισμένος άγιος της Ορθοδόξου και της Ρωμαιοκαθολικής Εκκλησίας και η μνήμη του τιμάται την ημέρα του θανάτου του.
Τέοντορ Μόμσεν

Ο Κρίστιαν Ματίας Τέοντορ Μόμσεν ("Christian Matthias Theodor Mommsen", 30 Νοεμβρίου 1817 - 1 Νοεμβρίου 1903) ήταν Γερμανός κλασικιστής, νομικός και ιστορικός. Υπήρξε επίσης επιφανής πολιτικός, μέλος του πρωσικού και του γερμανικού κοινοβουλίου. Του απονεμήθηκε το Βραβείο Νόμπελ Λογοτεχνίας το 1902.
Οι εργασίες του για το ρωμαϊκό δίκαιο και για το νόμο των υποχρεώσεων άσκησαν σημαντική επίδραση στο γερμανικό αστικό κώδικα (BGB). Ανακάλυψε τον Jordanes Getica, του οποίου τα έργα είχαν χαθεί.
Άγιος Ισαάκιος

Ο Άγιος Ισαάκιος, ο ιδρυτής της Μονής των Δαλματών, έζησε στα μέσα του 4ου αιώνα, δρώντας κυρίως στην Κωνσταντινούπολη. Ως μοναχός, κατά την παράδοση, επέκρινε δημόσια τον αυτοκράτορα Ουάλη για την προτίμησή του προς την αίρεση του Αρειανισμού και γι' αυτό φυλακίστηκε. Έγινε γνωστός όταν προέβλεψε τον θάνατο του αιρετικού αυτοκράτορα και γι' αυτό ο διάδοχός του Θεοδόσιος Α΄ τον απελευθέρωσε, αποκατέστησε την Ορθοδοξία και απαγόρευσε τον Αρειανισμό. Ο Άγιος επέστρεψε στο μοναστήρι του (των Δαλματών) όπου και πέθανε στις 30 Μαΐου του 383. Επί Πέτρου του Μεγάλου ανακηρύχθηκε ως ο προστάτης Άγιος της δυναστείας των Ρωμανώφ.
Δυναστεία των Πτολεμαίων

Η Δυναστεία των Πτολεμαίων ήταν μια βασιλική οικογένεια της Ελληνιστικής Περιόδου, που κυβέρνησε την Αίγυπτο για περίπου τρεις αιώνες, από το 305 μέχρι το 30 π.Χ.
Κρίστοφ Μπρόιχ

Ο Κρίστοφ Μπρόιχ ("Christoph Broich", Sadt Blankenberg, Γερμανία, 30 Οκτωβρίου 1966) είναι Γερμανός σχεδιαστής μόδας.

Σπούδασε καλές τέχνες στο "Rheinbach", όπου γνώρισε και τον συνεταίρο του Thomas Engels. Το 1992 μαθήτευσε στους Muller und Sohn στο Βερολίνο, και την επόμενη χρονιά συνεργάστηκε με τη Vivienne Wetswood. Το 1994 ολοκλήρωσε τις σπουδές του στην περίφημη Βασιλική Ακαδημία των Καλών Τεχνών της Αμβέρσας. Το 1997 σχεδίασε για την Puma τα επίσημα ενδύματα των αθλητών Linford Christie, Merlene Ottey, Jamie Baulch, Colin Jackson, Heike Drechsler στο Παγκόσμιο Πρωτάθλημα Στίβου της Αθήνας και παρουσίασε την πρώτη του κολεξιόν για γυναικεία ενδύματα (άνοιξη/καλοκαίρι 1997). Ένα χρόνο αργότερα παρουσίασε την πρώτη του ανδρική κολεξιόν (άνοιξη/καλοκαίρι 1998). Το 2002 ανοίγει το πρώτο του κατάστημα στην Αμβέρσα "Christoph Broich SHOP". Το 2004 σε συνεργασία με την εταιρεία οπτικών "Theo" δημιουργεί την "Christoph Broich sunglasses"
Νικόλαος - Ιωσήφ Μαιζών

Ο Νικόλαος - Ιωσήφ Μαιζών ("Nicolas Joseph Maison", 19 Δεκεμβρίου 1771 - 13 Φεβρουαρίου 1840) ήταν Γάλλος στρατάρχης και πολιτικός.
Κυβικό μέτρο

thumb|right|250px|Κυβικό μέτρο μπετόν
Το κυβικό μέτρο (m³) ή σπανιότερα "κυβόμετρο" είναι η μονάδα μέτρησης του όγκου.

Πρόκειται για τον όγκο που καταλαμβάνει ένας συμπαγής* κύβος, του οποίου κάθε ακμή είναι ίση με 1 μέτρο. Ειδικότερα ως μέτρο χωρητικότητας ο περιεχόμενος χώρος ενός δοχείου ή δεξαμενής με ακμή ίση μ΄ ένα μέτρο σε απεσταγμένο νερό και θερμοκρασία 4 βαθμών Κελσίου εκφράζεται και σε μονάδα βάρους που ισούται με 1000 χιλιόγραμμα καλούμενα τόνος ή παλαιότερα με 781,75 οκάδες. 

(*) Πολλές φορές όταν ο κυβισμός μη συμπαγών υλικών, π.χ. σιτηρών, κάρβουνων κ.λπ. επειδή η χύμα (χύδην) στοιβασία τους παρουσιάζει διάκενα χρησιμοποιείται για τις περιπτώσεις αυτές ο όρος "χωρικό μέτρο" ή "κυβικό χωρικό μέτρο", που λαμβάνεται υπ΄ όψη σε ειδικές δεξαμενές ή κύτη φορτίων (π.χ. σιλό, πλοία κ.λπ.)
Τάνυα Ράινχαρτ

Η Τάνυα Ράινχαρτ (23 Ιουλίου 1943 – 17 Μαρτίου 2007) ήταν Ισραηλινή γλωσσολόγος. Έγινε περισσότερο γνωστή χάρη στη συστηματική αρθρογραφία της για το παλαιστινιακό ζήτημα. Άρθρα της δημοσίευε στην ισραηλινή εφημερίδα Γεντιότ Αχαρονότ και στην ιστοσελίδα "Counterpunch".

Η Ράινχαρτ σπούδασε φιλοσοφία και εβραϊκή φιλολογία στο Εβραϊκό Πανεπιστήμιο της Ιερουσαλήμ. Το 1976 αναγορεύτηκε διδάκτορας στο MIT. Επιβλέπων καθηγητής της ήταν ο Νόαμ Τσόμσκι.

Ο Τσόμσκι, γράφοντας για τον θάνατό της, σημείωσε πως η Ράινχαρτ θα μείνει στη μνήμη "όχι μόνο ως ασυμβίβαστη και έντιμη υπερασπίστρια των δικαιωμάτων των Παλαιστίνιων, αλλά και ως μία από εκείνους που πάλεψαν για να υπερασπιστούν την ηθική ακεραιότητα της ίδιας της ισραηλινής κοινωνίας και την ελπίδα για αξιοπρεπή επιβίωσή της".

Η Ράινχαρτ είχε πρόσφατα δεχθεί κριτικές επειδή υποστήριξε μια έκκληση ακαδημαϊκών από όλο τον κόσμο για μποϊκοτάζ στις συνεργασίες με ισραηλινά πανεπιστήμια.

Στα ελληνικά κυκλοφορεί το βιβλίο της "Ισραήλ-Παλαιστίνη. Πώς να δώσουμε τέλος στον πόλεμο του 1948;" από τις εκδόσεις Πατάκη.
Σκιπίων ο Αφρικανός

Ο Πόπλιος Κορνήλιος Σκιπίων ο Αφρικανός ("Publius Cornelius Scipio Africanus", 235 π.Χ. - 183 π.Χ.), γνωστός και ως Σκιπίων ο Αφρικανός, ήταν στρατηγός κατά το Β΄ Καρχηδονιακό Πόλεμο και πολιτικός της Ρωμαϊκής Δημοκρατίας.
Στιούαρτ Ρόζενμπεργκ

Ο Στιούαρτ Ρόζενμπεργκ (11 Αυγούστου 1927- 15 Μαρτίου 2007), ήταν Αμερικανός σκηνοθέτης που έγινε περισσότερο γνωστός με την ταινία του "Ο μεγάλος δραπέτης", στην οποία πρωταγωνιστούσε ο Πωλ Νιούμαν.

Υπήρξε από τους πιο φιλόπονους σκηνοθέτες, τόσο στον κινηματογράφο όσο και στη μικρή οθόνη. Με τον Πωλ Νιούμαν συνεργάστηκε σε άλλες τρεις ταινίες ('Ο άνθρωπος της ημέρας", "Δύο ατίθασα λιοντάρια" και "Ο επιθεωρητής Χάρπερ'). Ο Ρόζενμπεργκ σκηνοθέτησε την Κατρίν Ντενέβ στην πρώτη αμερικανική ταινία της στο πλευρό του Τζακ Λέμον ("Τρέλες τ' Απρίλη", 1969).

Σημαντικές ταινίες του είναι Cool Hand Luke (1967), Voyage of the Damned (1976), The Amityville Horror (1979) και The Pope of Greenwich Village (1984).[
Σκηνοθέτησε επίσης ταινίες, όπως The April Fools (1969), WUSA (1970), Pocket Money (1972) The Drowning Pool (1975), The Laughing Policeman (1973), Love and Bullets (1979), Let's Get Harry (1986) και άλλες. Πέθανε σε ηλικία 79 ετών από καρδιακή ανακοπή.
Ούννοι

thumb|300px|Ο Αττίλας εισβάλει στην Ιταλία. Πίνακας του V. Checa, 19ος αιώνας.
thumb|300px|right|Η επιδρομή των βαρβάρων στην Ευρώπη τον 5ο αι. μ.Χ. ήταν αποτέλεσμα της καταστροφής των Γότθων από τους Ούνους το 372-375 μ.Χ.
Οι Ούννοι ήταν νομαδική φυλή που γνωρίζουμε ότι έχει ζήσει στην Ανατολική Ευρώπη, στον Καύκασο και στην Κεντρική Ασία μεταξύ του 1ου και του 7ου αιώνα μ.Χ. Για πρώτη φορά αναφέρθηκαν να ζουν ανατολικά του ποταμού Βόλγα, σε μια περιοχή που εκείνη την εποχή ήταν τμήμα της Σκυθίας. Η άφιξη των Ούννων σχετίζεται με τη μετανάστευση προς τα δυτικά του σαρματικού λαού των Αλανών. Πρωτοαναφέρονται ως Ούννοι από τον Τάκιτο. Το 91 μ.Χ. οι Ούννοι λεγόταν ότι ζούσαν κοντά στην Κασπία Θάλασσα και το 150 μ.Χ. περίπου είχαν μεταναστεύσει νοτιοδυτικά στον Καύκασο. Το 370 μ.Χ. οι Ούννοι είχαν δημιουργήσει μια τεράστια, αν και βραχύβια, επικράτεια στην Ευρώπη. 

Το 18ο αιώνα ο Γάλλος ερευνητής Ζοζέφ ντε Γκιν (Joseph de Guignes) ήταν ο πρώτος που πρότεινε μια σχέση των Ούννων με το λαό Σιονγκ-νου (πινγίν: Xiongnu), που ήταν βόρειος γείτονας της Κίνας τον 3ο αιώνα π.Χ. Από την εποχή του Γκιν σημαντική επιστημονική προσπάθεια έχει αφιερωθεί στη διερεύνηση μιας τέτοιας σύνδεσης. Εντούτοις, δεν υπάρχει επιστημονική συναίνεση για την άμεση σύνδεση του κυρίαρχου στοιχείου των Σιονγκ-νου με εκείνο των Ούννων. Ο Πρίσκος, Βυζαντινός διπλωμάτης και ιστορικός του 5ου αιώνα, αναφέρει ότι οι Ούννοι είχαν τη δική τους γλώσσα, από την οποία όμως ελάχιστα έχουν διασωθεί και οι συγγένειές της αποτελούν επί αιώνες αντικείμενο συζητήσεων. Πολλές άλλες εθνικές ομάδες συμπεριλαμβάνονταν υπό την εξουσία του Αττίλα, μεταξύ αυτών πολλές που μιλούσαν τα Γοτθικά, που μερικοί σύγχρονοι συγγραφείς περιγράφουν ως "Lingua franca" (λίνγκουα φράνκα).

Είναι πιθανό οι Ούννοι να ξεκίνησαν τις Μεγάλες Μεταναστεύσεις, παράγοντα που συνέβαλε στην κατάρρευση της Δυτικής Ρωμαϊκής Αυτοκρατορίας. Σχημάτισαν μια ενιαία αυτοκρατορία υπό τον Αττίλα, που πέθανε το 453 και τον επόμενο χρόνο η αυτοκρατορία τους διαλύθηκε. Οι απόγονοι ή διάδοχοί τους με παρόμοια ονόματα έχουν καταγραφεί από γειτονικούς πληθυσμούς προς νότο, ανατολή και δύση, ότι είχαν καταλάβει τμήματα της Ανατολικής Ευρώπης και της Κεντρικής Ασίας περίπου από τον 4ο μέχρι τον 6ο αιώνα. Παραλλαγές του ονόματος των Ούννων έχουν καταγραφεί στον Καύκασο μέχρι τις αρχές του 8ου αιώνα.
Κόνραντ Αντενάουερ

Ο Κόνραντ Αντενάουερ ("Konrad Hermann Joseph Adenauer", 5 Ιανουαρίου 1876 – 19 Απριλίου 1967) ήταν Γερμανός πολιτικός, που διετέλεσε ως ο πρώτος μεταπολεμικός καγκελάριος της Γερμανίας (Δυτικής Γερμανίας) από το 1949 έως το 1963. Υπήρξε επίσης δήμαρχος της Κολωνίας.
Τόμας Μάζαρικ

Ο Τόμας Μάζαρικ ("Tomáš Garrigue Masaryk", 7 Μαρτίου 1850 – 14 Σεπτεμβρίου 1937) ήταν Τσέχος πολιτικός, κοινωνιολόγος και φιλόσοφος, ο οποίος ήταν συνήγορος της τσεχοσλοβάκικης ανεξαρτησίας κατά τη διάρκεια του Α΄ Παγκόσμιου Πολέμου και έπειτα ο πρώτος Πρόεδρος της Τσεχοσλοβακίας.

Ο γιος ενός αμαξά από τη Μοραβία έγινε καθηγητής του Πανεπιστημίου της Πράγας και πριν τον Πρώτο Παγκόσμιο Πόλεμο ήταν γνωστός κοινωνιολόγος, φιλόσοφος και πολιτικός ηγέτης. Υπήρξε μέλος του Αυστριακού Κοινοβουλίου και εκπρόσωπος των Σλάβων κατά τη διάρκεια της μοναρχίας των Αψβούργων. Το 1915 εγκατέλειψε την Αυστρία και ηγήθηκε του πολιτικού κινήματος για την ανεξαρτησία της Βοημίας και την ενοποίηση των Τσέχων και Σλοβάκων σε ένα κράτος. Ταξίδεψε στη Γαλλία, την Ιταλία, στη Βρετανία, τις ΗΠΑ και τη Ρωσία και επέστρεψε στη χώρα του ως ο πρώτος πρόεδρος της Τσεχοσλοβακίας στο τέλος του 1918. Παρέμεινε πρόεδρος ως το 1935.
Φερντινάντ Λασσάλ

Ο Φερντινάντ Λασσάλ ("Ferdinand Johann Gottlieb Lassalle", 11 Απριλίου 1825 - 31 Αυγούστου 1864) ήταν Γερμανός νομικός, φιλόσοφος και σοσιαλιστής πολιτικός ακτιβιστής και ο εμπνευστής του διεθνούς τύπου σοσιαλισμού στη Γερμανία.

Ο Φερντινάντ Λασσάλ γεννήθηκε στις 11 Απριλίου του 1825 στο Βρότσλαβ της Σιλεσίας από μία ευημερούσα εβραϊκή οικογένεια με καταγωγή από την Άνω Σιλεσία. Συμμετείχε στην Επανάσταση του 1848. Έγραψε το "Σύστημα των κεκτημένων δικαίων", τη "Φιλοσοφία του Ηράκλειτου" κ.λπ. Σκοτώθηκε σε μονομαχία.
Ηλεκτρολόγος μηχανικός

Ηλεκτρολόγος μηχανικός (αγγλ. "electrical engineer") είναι o επαγγελματίας μηχανικός ο οποίος ασχολείται με τις τεχνολογικές εφαρμογές του ηλεκτρισμού, της ηλεκτρονικής και του ηλεκτρομαγνητισμού. Η επιστήμη του ηλεκτρολόγου μηχανικού (επίσης "ηλεκτρική εφαρμοσμένη μηχανική") περιλαμβάνει πολλούς τομείς, όπως:

* τα μεγάλης κλίμακας ηλεκτρικά συστήματα παραγωγής, μεταφοράς, διανομής και χρήσης ηλεκτρικής ισχύος, 
* τα συστήματα ελέγχου,
* τα ηλεκτρονικά συστήματα (ηλεκτρονική μηχανική),
* τους ηλεκτρονικούς υπολογιστές (αρχιτεκτονική υπολογιστών, κτλ),
* τα τηλεπικοινωνιακά συστήματα (τηλεπικοινωνίες, δίκτυα δεδομένων, κτλ),
* τα συστήματα επεξεργασίας σημάτων (DSP, κτλ),
* τα ηλεκτρομαγνητικά κύματα (μικροκύματα, κτλ)

και πολλούς άλλους ακόμη εφαρμοσμένους τομείς εξειδίκευσης.
Βερενίκη Α΄ της Αιγύπτου

Η Βερενίκη Α΄ της Αιγύπτου ( περίπου 340 - 277 π.Χ. ), κόρη του Μάγα τού Μακεδόνα και της Αντιγόνης των Αντιπατριδών, κόρης τού Κάσσανδρου ευγενούς Μακεδόνα, αποτέλεσε βασίλισσα της Αιγύπτου, πλάι στον Πτολεμαίο Α΄ το Σωτήρα, ιδρυτή της Δυναστείας των Πτολεμαίων. Αποτέλεσε την τέταρτη κατά σειρά σύζυγό του και τη μητέρα του διαδόχου του, Πτολεμαίου Β΄ του Φιλάδελφου.
Νάρβικ

Το Νάρβικ (νορβηγικά: "Narvik", βόρεια σααμικά: "Ahkanjarga") είναι ο τρίτος σε πληθυσμό δήμος της περιφέρειας Νόρντλαντ της Νορβηγίας. Το διοικητικό κέντρο του δήμου είναι η ομώνυμη πόλη με 14.324 κατοίκους (2015). Συνδέεται με τη Σουηδία σιδηροδρομικά. Από το Νάρβικ εξάγεται σιδηρομετάλλευμα. Κοντά στο χωριό Μπγέρκβικ βρίσκεται το στρατόπεδο Ελβεγκορντσμόεν.

Το Νάρβικ βρίσκεται στις ακτές του Οφοτφιόρντεν. Ο δήμος ανήκει στην ιστορική περιοχή Οφότεν της Βόρειας Νορβηγίας, εντός του Αρκτικού Κύκλου. Ο δήμος του Νάρβικ συνορεύει με τους δήμους Χάμαρει στα νοτιοδυτικά, Εβενες στα βορειοδυτικά, Μπάρντου, Γκράτανγκεν, Λάβανγκεν και Τγέλσουντ (της περιφέρειας Τρομς ογκ Φίνμαρκ) στα βόρεια και την Περιφέρεια Νόρμποτεν (Λαπωνία) της Σουηδίας στα νότια και ανατολικά.

Ο δήμος με 3.432 τετρ. χιλιόμ. είναι ο 10ος σε έκταση από τους 356 δήμους της Νορβηγίας και ο 57ος σε πληθυσμό με 21.845 κατοίκους, που έχει αυξηθεί κατά 18,7 % την τελευταία δεκαετία. Η πυκνότητα πληθυσμού είναι 6,8 κάτοικοι ανά τ.χ.